Иван Вазов
Мирът

chitanka.info

„Решени сме за мир, готови сме за война.“

Бетман-Холвег

Мир желайш ли да постигнеш?

Отдих не търси, не искай.

Клон маслинен ако дигнеш,

с дясна ръка меча стискай.

Прав ли си? Бъди и силен —

тъй се правото доказва.

Срещаш ли смъртта ухилен?

„Ще живейш“ — съдбата казва.

Мир не щат врази надвити

и надменно се заканят:

нови удари в главите

къмто мир ще ги поканят.

Януари 1917

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.